ΒΟΗΘΗΜΑ 
ΕΞΟΜΟΛΟΓΟΥΜΕΝΟΥ 


Το φυλλάδιο ποὺ κρατᾶς στὰ χέρια σου, ἀδελφέ 
μου, ἀποτελεῖ ἕνα ἁπιλὸ θοήϑημα γιὰ ἐκείνους ποὺ ἕτοι- 
μάζονται νὰ προσέλθουν στὸ σωστικὸ Μυστήριο τῆς 
ἱερᾶς Ἐξομολογήσεως. 

Ἡ Ἐξομολόγηση εἶναι τόσο ἀναγκαία γιὰ κάϑε χρι- 
στιανό, ὅσο καὶ τὸ Βάπτισμα. Γιατὶ τὸ Βάπτισμα μᾶς 
καθαρίζει ἀπὸ τὶς προηγούμενες ἁμαρτίες µας, ἐνῶ ἡ 
Ἐξομολόγηση ἀπὸ ὅσες διαπράττουµε μετὰ τὸ Βάπτι- 
σμα. Χωρὶς τὸ Βάπτισμα δὲν μποροῦμε νὰ κοινωνή- 
σουµε τὰ ἄχραντα Μυστήρια τοῦ Κυρίου. Δὲν µπο- 
ροῦμε ἐπίσης νὰ κοινωνήσουμε, ἂν δὲν ἐξομολογηϑοῦμε 
τὶς ἁμαρτίες µας, ἀφοῦ αὐτὲς σὸν ἕνα τεῖχος μᾶς χω- 
ρίζουν ἀπὸ τὸν Θεό. 

Ἡ ἁμαρτία εἶναι ἀρρώστια τῆς ψυχῆς, ποὺ ἂν μείνει 
ἀϑεράπευτη, ὁδηγεῖ στὸν πνευματικὸ ϑάνατο, στὸν 
αἰώνιο, δηλαδή, χωρισμὸ τῆς ψυχῆς ἀπὸ τὸν Θεό. Τί 
κάνουμε ὅταν ἀσϑενεῖ τὸ σῶμα µας; Ἐπισκετπτόμαστε 
χωρὶς καθυστέρηση τὸ γιατρό, στὸν ὁποῖο ἀποκαλύ- 
πτουµε τὶς πληγές µας καὶ περιγράφουµε μὲ ἀκρίθεια 

ὅλα τὰ συμπτώματά µας. Ἐκεῖνος τότε μᾶς χορηγεῖ τὰ 
κατάλληλα φάρμακα καὶ τὶς ἰατρικὲς ὁδηγίες ποὺ πρέ- 
πει νὰ ἀκολουϑήσουμε γιὰ νὰ δεραπευθοῦμε. 

Κάτι ἀνάλογο συμθαίνει ὅταν ἀσϑενεῖ ἡ ψυχή µας 
καὶ ποϑοῦμε νὰ ἀνακτήσουμε τὴν πνευματική μας 
ὑγεία. Προσερχόμαστε στὴν Ἐκκλησία ποὺ εἶναι ἕνα 
πνευματικὸ ϑεραπευτήριο. Ἐκεῖ ἀναζητοῦμε τὸν πνευ- 
ματικό, στὸν ὁποῖο δίχως ντροπὴ ὁμολογοῦμε ὅλες τὶς 
ἁμαρτίες ποὺ τραυμάτισαν τὴν ψυχή µας. Στὴ συνέ- 
χεια ἐκεῖνος ϑὰ μᾶς διαθάσει τὴ συγχωρητικὴ εὐχὴ καὶ 
ϑὰ μᾶς ἀπευϑύνει τὶς ἁρμόζουσες συμθουλὲς γιὰ τὴν 
εὐόδωση τῆς πνευματικῆς µας πορείας. Μ’ αὐτὸν τὸν 
τρόπο ὁ φιλάνθρωπος Χριστός, ὁ Ὁποῖος εἶνάι παρὼν 
σὲ ὅλη τὴ διάρκεια τῆς Ἐξομολογήσεως, μᾶς χορηγεῖ 
τὴν ἄφεση τῶν ἁμαρτιῶν καὶ μᾶς ὑποδεικνύει τὸ δρόμο 
ποὺ πρέπει νὰ ἀκολουϑήσουμε γιὰ νὰ ἀπαλλαγοῦμε 
ὁριστικὸ ἀπὸ τὴν ἀρρώστια τῆς ἁμαρτίας. 

Πρῶτο θῆμα γιὰ τὴν ἐξομολόγησή μας εἶναι ἡ συναί- 
σϑηση τῶν ἁμαρτιῶν μας. Εἶναι ἕνα δῶρο τοῦ Θεοῦ 
ποὺ χαρίζεται σὲ ὅσους τὸ ζητοῦν μὲ τὴν προσευχὴ καὶ 
τὸ ἐπιδιώκουν μὲ τὴ γενναία καὶ τίμια θυδοσκόπηση 
τοῦ ἑαυτοῦ τους. 

Στὸ δύσκολο ἐγχείρημα τῆς αὐτοκριτικῆς θέλουν νὰ 
σὲ θοηϑήσουν τὰ παρακάτω ἐρωτήματα, τὰ ὁποῖα 
ἀφοροῦν στὶς σχέσεις μας: α) μὲ τὸν Θεό, ϐ) μὲ τὸν 
πλησίον καὶ γ) μὲ τὸν ἑαυτό µας. 


Α΄. Ἐσὺ καὶ ὁ Θεός 
πε Πιστεύεις ὁλόψυχα στὸν Τριαδικὸ Θεό, τὸν Πατέ- 
ρα, τὸν Υἱὸ καὶ τὸ Ἅγιο Πνεῦμα, καὶ στὴν ὀρϑόδοξη 
διδασκαλία τῆς Ἐκκλησίας µας; 
ἁ Ἐμπιστεύεσαι ἀκλόνητα τὸν ἑαυτό σου στὴν πα- 


-«25- 


τρικὴ Πρόνοια τοῦ Θεοῦ ἢ μήπως στὶς δυσάρεστες πε- 
ριστάσεις ὀλιγοπιστεῖς, γογγύζεις καὶ ἀπελπίζεσαι; 

κ Ὁμολογεῖς μὲ παρρησία τὴν πίστη σου, ὅταν οἱ 
περιστάσεις τὸ ἁπαιτοῦν ἢ μήπως ντρέπεσαι νὰ κά- 
γεις ἀκόμα καὶ τὸ σημεῖο τοῦ Σταυροῦ ὅταν λ.χ. περ- 
νᾶς ἔξω ἀπὸ κάποιον ναό; 

κ Μήπως ἀσχολήθηκες ποτὲ μὲ τὸν ἀποκρυφισμό, 
(μάγους, μέντιουμ, ἀστρολόγους, ὑπνωτιστές, πινευ- 
ματιστές, χαρτορίχτρες, καφετζοῦδες κ.ἄ.) ἢ ἀναμί- 
χϑηκες σὲ τιαραϑρησκευτικὲς ὁμάδες (σχολὲς γιόγκα 
καὶ διαλογισμοῦ, γνωστικὲς ἢ ϑεοσοφικὲς σχολές, Βου- 
δισμό, Ἰνδουϊομό κ.ἄ.); 

Μήπως πιστεύεις στὴν τύχη καὶ στὰ ὄνειρα ἡ ἀσχο- 
λεῖσαι μὲ τὸ ξεμάτιασµα καὶ δίνεις σημασία στὶς διάφο- 
Ρες προλήψεις καὶ δεισιδαιμονίες (π.χ. «τὸ 13 εἶναι γρου- 
σούζικος ἀριθμός», «τὸ πέταλο φέρνει γούρν κ.λπ.); 

3 Προσεύχεσαι τακτικὰ καὶ προσεκτικὰ στὸ σπίτι 
σου (πρωί, θράδυ, πρὶν καὶ μετὰ τὰ γεύματα) ἢ στὴν 
Ἐκκλησία (κάθε Κυριακὴ καὶ τὶς μεγάλες γιορτές), εὖ- 
γνωμονώντας πρωτίστως τὸν Θεὸ γιὰ τὶς ποικίλες, 
φανερὲς καὶ ἀφανεῖς εὐεργεσίες Του; 

κ Μελετᾶς καϑημερινὰ τὴν Ἁγία Γραφὴ καὶ ἄλλα υ- 
χωφελῆ θιθλία; 

Ἀληστεύεις, ἂν δὲν ὑπάρχουν σοθαροὶ λόγοι ὑγείας, 
τὴν Τετάρτη καὶ τὴν Παρσοκευὴ καὶ τὶς ἄλλες περιόδους. 
τῶν Νηστειῶν; 

. Προσέρχεσαι τακτικὰ στὸ Μυστήριο τῆς Θείας 
Κοινωνίας, ὕστερα ἀπὸ τὴν κατάλληλη προετοιμασία 
καὶ τὴν ἔγκριση τοῦ πνευματικοῦ σου; 

κ Μήπως θλαστημᾶς τὸ ὄνομα τοῦ Χριστοῦ, τῆς 
Παναγίας ἢ τῶν Ἁγίων µας; 

κ Μήπως ὀρκίζεσαι χωρὶς λόγο ἢ ἀθέτησες τυχὸν 
ὅρκο ἢ ὑπόσχεσή σου στὸν Θεό; 


πᾶ 


Β΄. Ἐσὺ καὶ ὁ συνάνϑρωπος 


ἁ Δείχνεις ἔμπρακτα τὴν ἀγάπη σου στὸν πλησίον 
ἰδιαίτερα σὲ ὅσους ὑποφέρουν ἢ ἔχουν ἀνάγκη (ἀσϑε- 
νεῖς, πτωχούς, φυλακισμένους, ἄνεργους, ὀρφανά, 
ἡλικιωμένους κ.ἄ.); 

κ Συγχωρεῖς ὅσους σὲ ἔθλαψαν ἢ μήπως κρατᾶς µέ- 
σα σου ἔχϑρα καὶ ἀντιπάϑεια; Εἶσαι ττρόϑυμος νὰ ζη- 
τήσεις «συγγνώμην» ἀπτὸ τὸν πλησίον γιὰ τυχὸν σφάλ- 
ματά σου; 

ἁ Μήπως ϑεληματικὰ ἢ ἀϑέλητα διέπραξες φόνο ἢ 
μὲ τὴ συμπεριφορά σου θοήϑησες στὴν ἐκτέλεση μιᾶς 
τέτοιας πράξεως; 

κ Μήπως ἔχεις τὸ ἐλάττωμα 

-- Νὰ λὲς ψέματα; 

-- Νὰ κατακρίνεις; 

-- Νὰ συκοφαντεῖς; 

-- Νὰ κολακεύεις; 

-- Νὰ καταριέσαι; 

-- Νὰ ὀργίζεσαι καὶ νὰ θρίζεις; 

-- Νὰ εἰρωνεύεσαι καὶ νὰ χλευάζεις; 

-- Νὰ διαπληκτίζεσαι καὶ νὰ χειροδικεῖς; 

-- Νὰ «στέλνεις» τοὺς ἄλλους «στὸ διάθολο»; 

-- Νὰ εἶσαι περίεργος; 

κε Μήπως φϑονεῖς τὴν εὐτυχία ἢ ζηλεύεις τὰ ἀγαϑὰ 
τοῦ πλησίον σου; Ἢ μήπως, πάλι, χαίρεσαι στὶς συμ- 
φορές του; 

κ Μήπως εἶσαι καχύποπττος καὶ δίνεις πίστη στὶς 
ὑπόνοιές σου γιὰ τοὺς ἄλλους; 

: Μήπως κλέθεις ἢ συνεργάστηκες ποτὲ σὲ κλοπὴ 
ἢ δέχτηκες ἐν γνώσει σου κλεμμένα πράγματα; 

ἁ Δείχνεις εὐγωμοσύνη στοὺς εὐεργέτες σου ἢ μή- 
πως ἀνταποδίδεις ἀχαριστία γιὰ τὸ καλὸ ποὺ σοῦ 
ἔκαναν; 

5 Μήπως μὲ τοὺς λόγους καὶ τὴ συμπεριφορά σου 
σκανδαλίζεις τὸν πλησίον σου ἢ τὸν ἐξωθεῖς στὴν ἁμαρ- 
τία; 

κ Μήπως ἀσχολεῖσαι μὲ τὴν προσωπική, οἰκογενει- 
ακὴ ἢ ἐπαγγελματικὴ ζωὴ τῶν ἄλλων καὶ ἐπεμθαίνεις 
ἀδιάκριτα, προκαλώντας διάφορα προθλήματα; 

κ Μήπως διακινεῖς ναρκωτικὲς οὐσίες ἢ μὲ ὁποιον- 
δήποτε τρόπο ὀδήγησες ἄλλους στὴ χρήση τους; 

5 Μήπως συνηϑίζεις νὰ διαδίδεις πληροφορίες ἢ 
μυστικὰ τῶν ἄλλων δημιουργώντας ἔτσι διαμάχες σης 
σχέσεις τῶν συνανθρώπων σου; 


Στὸ ἐπάγγελμα 

Μήπως ἡ συνείδησή σου σὲ ἐλέγχει γιὰ ἁπάτη, νο- 
θεία, αἰσχροκέρδεια, κατάχρηση, τοκογλυφία, δωροδο- 
κία, ἀπόκρυψη ἐμπορευμάτων κ.λπ.; 

"Μήπως στὶς συναλλαγές σου σὲ διακρίνει ἀνειλι- 
κρίνεια, ἀνεντιμότητα ἢ δολιότητα; 

. Μήπως κακομεταχειρίζεσαι, ἐκμεταλλεύεσαι ἢ ᾱ- 
δικεῖς τοὺς ἐργάτες, ὑπαλλήλους ἢ ὑφισταμένους σου; 


Στὴν οἰκογένεια. 

α Δείχνεις σεθασμὸ, ἀγάπη καὶ τιμὴ πρὸς τοὺς γο- 
γεῖς σου ἢ μήπως συμπεριφέρεσαι μὲ αὐθάδεια, σκλη- 
ρότητα καὶ περιφρόνηση; Ἰδιαίτερα, τοὺς συµπαρα- 
στέκεσαι στὰ γηρατειά τους; 

κ Ἡ συμπεριφορά σου στὸ σπίτι διαπνέεται ἀπὸ 
πνεῦμα θυσίας, ἀγάπης, καλοσύνης, ἀλληλοκατανόη- 
σης, ὑποχωρητικότητας καὶ ὑπομονῆς; Μήπως μὲ τῆν 
ἐριστικότητα, τὸ πεῖσμα ἢ τὶς παράλογες καὶ ἐγων- 
στικὲς ἁποιτήσεις σου διαταράσσεις τὴν οἰκογενειακὴ 
γαλήνη καὶ ἀτμόσφαιρα; 


πο5 


Ὡς σύζυγοι: 

κ ᾿Αποδέχεστε τὴ συζυγία ὡς εὐλογία Θεοῦ καὶ 
ἀγωνίζεστε καϑημερινὰ γιὰ τὴν τελείωση καὶ ὁλοκλή- 
ρωση τῆς μεταξύ σας ἀγάπης, ὥστε νὰ μὴ διασπᾶται 
αὐτὴ ἀπὸ καμιὰ ἄλλη γήινη ἀγάπη (πρὸς τοὺς γονεῖς, 
τὰ παιδιά, τοὺς συγγενεῖς, τὸ ἐπάγγελμα κ.ἄ.); 

ἁ Τιμᾶτε καὶ ἀγαπᾶτε ὁ ἕνας τοὺς γονεῖς καὶ συγ- 
γενεῖς τοῦ ἄλλου; 

ἁ Διαφυλάσσετε τὴν ἀμοιθαία πίστη καὶ ἀφοσίωση; 

8 Μήπως ἀποφεύγετε μὲ διάφορα µέσα τὴν τεκνο- 
γονία; 

κ Μήπως κάνατε ἔκτρωση ἢ γίνατε ἠϑικοὶ αὐτουρ- 
γοὶ στὴ διάπραξη ἑνὸς τέτοιου ἐγκλήματος; 

ἁ Μήπως διατηρούσατε προγαμιαῖες σχέσεις; 


Ὡς γονεῖς: 

ἁ Προσεύχεστε ϑερμὰ γιὰ τὴν προκοπὴ τῶν παι- 
διῶν σας; 

κ Ἡ ζωή σας ἀποτελεῖ καλὸ παράδειγµα γιὰ τὰ 
παιδιά σας; 

: Μήπως ἐνδιαφέρεστε µόνο γιὰ τὴν κατὰ κόσμο 
πρόοδό τους; Δείχνετε ἰδιαίτερη φροντίδα γιὰ τὴ χρι- 
στιανικὴ ἀγωγή τους, ἀφιερώνοντας γιὰ τὸ σκοπὸ αὐτὸ 
τὸν ἀνάλογο χρόνο, ἄλλοτε συμθουλεύοντας καὶ συζη- 
τώντας μαζί τους, ἄλλοτε ἐμπνέοντας μὲ τὴ συνέπεια 
τῆς χριστιανικῆς σας ζωῆς καὶ ἄλλοτε παρακολουϑώ- 
ντας διακριτικὰ τὸ ἀναγνώσματά τους, τοὺς τρόπους 
ψυχαγωγίας τους καὶ τὶς παρέες τους; 

κ Μήπως κάνετε διακρίσεις μεταξὺ τῶν παιδιῶν σας 
ἢ δὲν ὑπήρξατε δίκαιοι στὶς γονικές σας παροχές; 

κε Μήπως ἐπεμθαίνετε ἄκαιρα, πιεστικὰ καὶ ἀδικαι- 
ολόγητα στὶς ἀποφάσεις τῶν παιδιῶν σας ἢ στὶς οἰκο- 
γένειές τους, ὑπονομεύοντας ἔτσι τὶς προσπάδειές 
τους ἢ τοὺς οἰκογενειακούς τους δεσμούς; 

Γ΄’. Ἐσὺ καὶ ὁ ἑαυτός σου. 


«Μήπως εἶσαι προσκολλημένος οτὶς θιοτικὲς ῴρο- 
ντίδες καὶ τὰ ἐγκόσμια ἀγαθὰ καὶ ἀδιαφορεῖς γιὰ τὴν 
καλλιέργεια τῆς ἀϑάνατης ψυχῆς σου καὶ τὴν ἔνωσή 
σου μὲ τὸν Θεό; 

. Μήπως διακατέχεσαι ἀπὸ τὴν ὑπερηφάνεια, ποὺ 
εἶναι ἡ ἀρχὴ καὶ ἡ γεννήτρια ὅλων τῶν κακῶν; Αὐτὸ ϑὰ 
τὸ διαπιστώσει 

- ἂν ἐπιδιώκεις τὴ δόξα, τὶς τιμές, τοὺς ἐπαίνους, 
τὰ πρωτεῖα καὶ τῆν προθολή, 

-- ἂν καυχιέσαι καὶ μιλᾶς μὲ ἐγκώμια γιὰ τὶς προσω-. 
πικές σου ἱκανότητες, τὴν καλή σου οἰκογένεια καὶ τὶς 
ἐπαγγελματικές σου ἐπιτυχίες, 

-- ἂν προσπαθεῖς νὰ γίνεσαι ἀρεστὸς στοὺς ἀνθρώπους, 

-- ἂν δείχνεις μεγάλη ἐμπιστοσύνη στὸν ἑαυτό σου 
καὶ ἐπιμένεις μὲ πεῖσμα στὴν προσωπική σου κρίση, 

-- ἂν δὲν δέχεσαι τὶς συμθουλὲς τῶν ἄλλων ἢ ἄντι- 
δρᾶς στὶς ὑποδείξεις τῶν τυχὸν σφαλμάτων σου, 

-- ἂν ἐπιδιώκεις πάντοτε καὶ σὲ ὅλα τὴν ἱκανοποίηση, 
τοῦ ἑαυτοῦ σου ἢ ζητᾶς ἁπαιτητικὰ νὰ ἐξυπηρετεῖσαι 
ἀπὸ τοὺς ἄλλους. 

"Μήπως μιλᾶς ἄκαιρα, διακόπτοντας ἢ προσθάλ- 
λοντας μὲ λόγια ταπεινωτικὰ τοὺς συνομιλητές σου; 

» Μήπως εἶσαι φιλάργυρος ἡ πλεονέκτης; 

κ Μήπως ζεῖς μὲ πολυτέλεια καὶ σπατάλη ἢ ξοδεύ-. 
εἰς τὰ χρήματά σου σὲ τυχερὰ παιχνίδια, χαρτοπαιξία 
κά 

: Μήπως ντύνεσαι καὶ καλλωπίζεσαι μὲ τρόπο. 
προκλητικὸ ἡ μήπως ἡ ἐνδυμασία σου εἶναι ἀνάρμοστη 
γιὰ τὸ δικό σου φύλο; 

κ Μήπως εἶσαι λαίµαργος ἢ γαστρίµαργος; 

Α Μήπως λὲς πολλὰ λόγια, περιττὰ καὶ ἀνώφελα ἢ 
μήπως αἰσχρολογεῖ 

ἁ Δείχνεις τὸν ἀπαιτούμενο σεθασμὸ στὸ σῶμα σου, 
ποὺ εἶναι ναὸς τοῦ Ἁγίου Πνεύματος, ἢ μήπως ἔπεσες 
σὲ διάφορα σαρκικὰ ἁμαρτήματα (αὐνανισμό, πορνεία, 
μοιχεία, ἀρσενοκοιτία κ.ἄ.); 

8 Μήπως ἐκϑέτεις τὸν ἐαυτό σου σὲ διάφορους 
σαρκικοὺς πειρασμοὺς (ἄσεμνα ϑεάματα καὶ διασκεδά- 
σεις, ἀνήϑικα περιοδικὰ καὶ θιθλία, πορνογραφήµατα, 
προκλητικὴ μουσικὴ καὶ τραγούδια κ.λπ); 

ε Ὅταν προσθάλλουν τὸ νοῦ σου αἰσχροὶ λογισμοὶ 
καὶ φαντασίες τοὺς διώχνεις ἀμέσως ἢ μήπως τοὺς 
ἀποδέχεσαι καὶ τοὺς καλλιεργεῖς; 

Ἡ Μήπως καταστρέφεις τὴν ὑγεία σου, ποὺ εἶναι 
δῶρο τοῦ Θεοῦ, μὲ τὴ μέϑη, τὸ κάπνισμα ἢ τὴ χρήση 
ναρκωτικῶν οὐσιῶν; 

κ Μήπως σκέφτηκες ποτὲ νὰ αὐτοκτονήσεις; 

κ Μήπως διακατέχεσαι ἀπὸ ὀκνηρία, ἀμέλεια ἢ 
ἀνευϑυνότητα; 

πε Μήπως σπαταλᾶς ἄσκοπα τὸ χρόνο σου μπροστὰ 
στὴν τηλεόραση ἢ περιπλανώμενος στὸ διαδίκτυο; 


κ Ἄ 


Καὶ τώρα, μετὰ τὸν ἔλεγχο τοῦ ἑαυτοῦ σου, τρέξε, 
ἀδελφέ µου, χωρὶς ἀναθολὴ στὸν πνευματικό. Ἐξομο- 
λογήσου τὶς ἁμαρτίες σου α) χωρὶς νὰ κρύψεις καμία, 
ϐ) μὲ εἰλικρίνεια καὶ συντομία καὶ γ) δίχως νὰ ἀναφέρεις 
τυχὸν ἀρετὲς σου ἢ ξένα ἁμαρτήματα. Νὰ εἶσαι σίγου- 
ρος πώς, μαζὶ μὲ τὴν ἄφεση, ὁ Θεὸς ϑὰ σοῦ προσφέ- 
ρει πλούσια τὴ χάρη Του, γιὰ τὸ ξεκίνημα μιᾶς νέας ζωῆς. 

